**Ministru kabineta noteikumu projekta “Grozījumi Ministru kabineta 2020. gada 9. jūnija noteikumos Nr. 360 “Epidemioloģiskās drošības pasākumi Covid-19 infekcijas izplatības ierobežošanai”” projekta** **sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Sākoties gada siltajai sezonai – vasarai un uzlabojoties Covid-19 izplatības epidemioloģiskajai situācijai Latvijā, kā arī, ņemot vērā vakcinācijas rezultātus, iedzīvotāji sāk tiekties pavadīt laiku ārtelpās ģimenes lokā vai tiekoties ar radiem un draugiem, ievērojot epidemioloģiskās drošības ierobežojumus un sekojot epidemiologu ieteikumiem.Pamatojoties uz minēto, ir nepieciešams veikt grozījumus Ministru kabineta 2020. gada 9. jūnija noteikumos Nr. 360 "Epidemioloģiskās drošības pasākumi Covid-19 infekcijas izplatības ierobežošanai".Noteikumu projekts stāsies spēkā nākamajā dienā pēc tā publicēšanas oficiālajā izdevumā "Latvijas Vēstnesis". |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikuma projekts “Grozījumi Ministru kabinetu 2020.gada 9.jūnija noteikumu Nr. 360 "Epidemioloģiskās drošības pasākumi Covid-19 infekcijas izplatības ierobežošanai"” (turpmāk – Projekts) sagatavots, ņemot vērā starpinstitucionāli panākto vienošanos par dažādu sektoru darbības atsākšanu atbilstoši epidemioloģiskajai situācijai, 2021.gada 26.maija Operatīvās vadības grupā nozares (Latvijas Lauku tūrisma asociācijas “Lauku Ceļotājs”) aktualizēto jautājumu par izklaides/atrakciju parku regulējuma trūkumu iepriekš plānotajos soļos, kā arī 2021.gada 9.jūnija Operatīvās vadības grupā panākto vienošanos. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Atceļot otro ārkārtas situāciju valstī no 2021.gada 7.aprīļa, vienlaikus saglabājot virkni ierobežojumu, tikta panākta starpinstitucionāla vienošanās par pakāpenisku dažādu sektoru darbības atsākšanu atbilstoši epidemioloģiskajai situācijai Latvijā.Vienošanās paredz 3.solī (t.i., kad 14 dienu kumulatīvais saslimstības rādītājs uz 100’000 iedzīvotājiem nepārsniedz 250 (tobrīd indikatīvi prognozēts 2021.gada maijā) atļaut sabiedriskās ēdināšanas pakalpojumus sniegt arī iekštelpās, ievērojot stingras epidemioloģiskās prasības.Papildus, sākoties gada siltajai sezonai, būtiski pieaug iedzīvotāju mobilitāte, tiecoties pavadīt laiku ārtelpās atbilstoši epidemioloģiskās drošības prasībām un epidemiologu ieteikumiem. Šobrīd, atbilstoši Ministru kabineta 2020.gada 9.jūnija noteikumiem Nr. 360 “Epidemioloģiskās drošības pasākumi Covid-19 infekcijas izplatības ierobežošanai” (turpmāk – MK noteikumi Nr.360), nav ierobežota inventāra, kas nav saistīts ar labsajūtu un/vai izklaidi, noma ārtelpās. Papildus, ir atļautas organizētas sporta nodarbības, dabas aktivitātes un tūrisma aktivitātes ārtelpās, ievērojot stingras epidemioloģiskās drošības prasības.Stājoties spēkā Ministru kabineta 2021.gada 1.jūnija grozījumiem MK noteikumos Nr.360, tika atļauta pulcēšanās līdz 20 personām ārtelpās un pasākumi divu mājsaimniecību ietvaros līdz 10 personām iekštelpās, kā arī tika atļauta sporta inventāra noma iekštelpās.Kā minēts 2021. gada 1. aprīļa Ministru kabineta noteikumu Nr. 191 “Grozījumi Ministru kabineta 2020. gada 9. jūnija noteikumos Nr. 360 "Epidemioloģiskās drošības pasākumi Covid-19 infekcijas izplatības ierobežošanai"” anotācijā: “*Ņemot vērā ilgstošo ārkārtējās situācijas stāvokli valstī un ekonomiskās darbības aizliegumus un ierobežojumus, līdz ar ārkārtējās situācijas izbeigšanu ir nepieciešama pilnīga* *saimnieciskās darbības aizliegumu pārskatīšana, ņemot vērā ne tikai epidemioloģisko situāciju, bet arī ietekmes uz tautsaimniecību un sabiedrību izvērtējumu. Ekonomiskās darbības atjaunošanai ir vitāli svarīgi ieviest drošu pakalpojumu sniegšanas konceptu visās jomās un nozarēs (t.sk. ielu tirdzniecības organizēšanā, sabiedriskajā ēdināšanā u.c.), kas balstīts uz augstu epidemioloģiskās drošības kritēriju/prasību ievērošanu un nodrošina vienlīdzīgu pieeju visām jomām un nozarēm*.”Projekts paredz izteikt MK noteikumu Nr.360 14.2 punktu jaunā redakcijā, precizējot skaistumkopšanas pakalpojumu, fotopakalpojumu un pakalpojumu, kas saistīti ar izklaidi, sniegšanas liegumu iekštelpās. Vienlaikus, Projekta redakcija izslēdz fotopakalpojumu sniegšanas atļāvumu ar ierobežojumu ārtelpā (viens fotogrāfs, viens klients), jo, tā kā šobrīd ir atļauts ārtelpās pulcēties līdz 20 personām, fotopakalpojumi būtu sniedzami šo ierobežojumu ietvaros. Papildus izslēgts aizliegums pakalpojumu sniegšanai kameršļūkšanas vietās, kā arī izslēgti bāri kā sabiedriskās ēdināšanas pakalpojumu sniedzēji.2021.gada 5.maija grozījumi MK noteikumos Nr. 360 “Epidemioloģiskās drošības pasākumi Covid-19 infekcijas izplatības ierobežošanai” paredzēja grozījumus 20.1punktā, kas paredz, ka sabiedriskās ēdināšanas pakalpojuma sniedzējam atļauts sniegt sabiedriskās ēdināšanas pakalpojumus ārtelpās, ievērojot stingras epidemioloģiskās drošības prasības.Uzsveram, ka šāda lēmuma rezultātā epidemioloģiskā situācija nav pasliktinājusies un turpinām novērot saslimstības rādītāju strauju kritumu, savukārt, iedzīvotāju attieksme un psihoemocionālais stāvoklis ir būtiski uzlabojies. Papildus uzsverama sabiedriskās ēdināšanas pakalpojumu sniedzēju un nozari pārstāvošo profesionālo asociāciju iesaiste un atbildīgā attieksme. Nozare ir apzinīgi un ar izpratni ievērojusi visus līdz šim spēkā esošos ierobežojumus, tādēļ ir pamats uzticēties, ka arī turpmāk, paplašinot darbības iespējas, ierobežojumi tiks ievēroti ar izpratni un atbildību, ņemot vērā visus epidemioloģiskās drošības pasākumus.Šobrīd sabiedriskās ēdināšanas vietās atļauts ēdienu izsniegt līdzņemšanai vai ēst ārtelpā. Uzlabojoties epidemioloģiskajai situācijai valstī un ņemot vērā, ka būtiskai daļai sabiedriskās ēdināšanas vietu nav ārtelpas vai to kapacitāte nav pietiekama ekonomiski pamatotai darbības atsākšanai, kā arī, laikapstākļi ne vienmēr paredz komfortablu iespēju atrasties terasē, ir nepieciešams nodrošināt epidemioloģiski drošas, atbildīgas un fizisko un emocionālo veselību veicinošas atpūtas iespējas iekštelpās. Projekts paredz 20.panta izteikšanu jaunā redakcijā, paredzot, ka sabiedriskās ēdināšanas pakalpojumus vietās drīkst izsniegt ēdienu līdzņemšanai, kā arī atļauts sniegt sabiedriskās ēdināšanas pakalpojumus iekštelpās šo noteikumu 38.34 punkta ievaddaļā minētām personām, ja tiek nodrošinātas šo noteikumu 38.34 1., 38.34 2., 38.34 3. un 38.34 10. apakšpunktos minētās prasības, ievērojot stingras epidemioloģiskās drošības prasības, tas ir, atļaujot sabiedriskās ēdināšanas pakalpojuma sniegšanu iekštelpās (līdz 4 pilngadīgām personām pie viena galdiņa, neskaitot bērnus, no ne vairāk kā divām mājsaimniecībām (ne vairāk kā kopā 10 personas); nodrošinot vismaz 2 metru attālumu starp pie dažādiem galdiņiem sēdošām personām; galda piederumus, trauku komplektus un salvetes katram apmeklētājam izsniedz individuāli; pēc katras ēdienreizes (katra apmeklētāja) galdiņus dezinficē; tiek nodrošināta regulāra telpu ventilācija vai dabīga vēdināšana; tiek ieviests drošas ēdināšanas protokols; tiek lietoti sejas un deguna aizsegi, izņemot laika posmu, kad personas atrodas pie galdiņa u.c.).Papildus, sabiedriskās ēdināšanas pakalpojuma sniedzēji nozīmē atbildīgo personu, kas organizē un uzrauga epidemioloģiskās drošības pasākumu īstenošanu sabiedriskās ēdināšanas pakalpojuma vietā. Šī persona atrodas sabiedriskās ēdināšanas pakalpojuma sniegšanas vietā tā darbības laikā; pēc uzraudzības un kontroles iestādes amatpersonas pieprasījuma sniedz nepieciešamo informāciju par epidemioloģiskās drošības pasākumu īstenošanu sabiedriskās ēdināšanas pakalpojuma vietā; objektīvi pārbaudāmā veidā identificē un norāda kontroles laikā sabiedriskās ēdināšanas pakalpojum sniegšanas vietā esošo apmeklētāju skaitu. Apmeklētājiem redzamās vietās (vismaz pie ieejas un kases) ir izvietota skaidri salasāma publiski pieejama informācija, tai skaitā svešvalodā, par maksimāli pieļaujamo personu skaitu, kas vienlaikus var atrasties pakalpojuma sniegšanas vietā, par epidemioloģiskās drošības atbildīgo personu (kontakttālrunis), kā arī policijas palīdzības tiešais tālruņa numurs “110”.Projekta redakcija (4. un 5. punkts) par sabiedriskās ēdināšanas pakalpojumu sniegšanas atļāvumu iekštelpās stājas spēkā 2021.gada 15.jūnijā.Papildus augstāk minētajam, 2021.gada 26.maija Operatīvās vadības grupas sēdē Latvijas Lauku tūrisma asociācija “Lauku ceļotājs” aktualizēja atrakciju/izklaides parku ārtelpās atvēršanas jautājumu, kas šobrīd nav iekļauts nevienā no “atvēršanas soļiem”, savukārt, izvērtējot plānotos atvēršanas soļus, piemēram, 2.solī (t.i., kad 14 dienu kumulatīvais uz 100’000 iedz. nepārsniedz 320 (tobrīd indikatīvi prognozēts uz 2021.gada aprīļa beigām)) atļaut sporta inventāra nomas pakalpojuma sniegšanu iekštelpās, kā arī atļautu pulcēšanos divu mājsaimniecību ietvaros (līdz 10 cilvēkiem) telpās. Savukārt, 3.solī (t.i. kad 14 dienu kumulatīvais uz 100’000 iedz. nepārsniedz 250 (tobrīd indikatīvi prognozēts 2021.gada maijā) atļaut sabiedriskās ēdināšanas pakalpojumus iekštelpās, vērtējams, ka izklaides/atrakciju pakalpojumu sniegšana ārtelpās būtu atļaujama ne vēlāk kā pie 14 dienu kumulatīvā saslimstības rādītāja uz 100’000 iedz. 320 vai 250. Papildus uzsverams, ka tradicionāli iedzīvotāju aktivitātes ārtelpās pieaug vasaras sezonā un ir būtiski nodrošināt iespēju ģimenēm ar visu vecumu bērniem pavadīt kvalitatīvu laiku ārtelpās, ievērojot stingrus epidemioloģiskās drošības nosacījumus. Jau šobrīd ir atļauta virkne aktivitāšu, piemēram, airsoft/paintbola/lasertag sportiskās spēles, šķēršļu joslas, sporta inventāra noma (velosipēdi, velokarti u.c.), pastaigu takas, ko ievērojot, virkne atrakciju/izklaides pakalpojumu sniedzēju jau ir uzsākuši darbību ierobežotā apjomā. Atļāvums sniegt arī individuālos ar izklaidi saistītus pakalpojumus (atrakcijas, karuseļi, rodeļi u.c.) padarītu pakalpojumus pieejamus visu vecumu bērniem (arī mazākajiem, kas nespēj, piemēram, patstāvīgi mīt pedāļus), paplašinot viņu redzesloku un sekmējot sportisko un emocionālo attīstību.Projekts paredz atļaut sniegt individuālos saimnieciskos pakalpojumus, kas saistīti ar ārtelpu atrakcijām (tai skaitā akvaparkos, izklaides un atrakciju centros, batutu parkos) ārtelpās, ja tiek ievērotas epidemioloģiskās drošības prasības: saimniecisko pakalpojumu sniegšanas vietas klātienē ārtelpās, kas saistīta ar izklaidi, darbu klātienē uzsāk ne agrāk kā plkst. 6.00 un beidz ne vēlāk kā plkst. 22.00; apmeklētāji un darbinieki lieto mutes un deguna aizsegus, izņemot bērnus līdz 7 gadu vecumam, vietās, kur ir intensīva cilvēku plūsma (nav iespējams ievērot 2 metru distanci); tiek nodrošināti 70% spirtu saturošus dezinfekcijas līdzekļu pieejamību apmeklētājiem pirms un pēc inventāra/atrakcijas izmantošanas; iespēju robežās samazināts kopīgi lietoto virsmu un priekšmetu skaits, veikta regulāra (pēc katra klienta) virsmu, tai skaitā inventāra un darba aprīkojuma, tīrīšana un dezinfekcija, izmantojot 70 % spirtu saturošus roku un virsmu dezinfekcijas līdzekļus; organizēta apmeklētāju plūsma, nodrošinot distancēšanos starp dažādu mājsaimniecību locekļiem atbilstoši šo noteikumu 14.1 punktā noteiktajam; vienai personai nodrošināts ne mazāk kā 20 m2 no publiski pieejamās teritorijas platības. Papildus, atļauts sniegt iekštelpās: apmaksa, inventāra izsniegšana, labierīcības, nodrošinot šo noteikumu 15. punktā noteiktās prasības. Ja tiek izmantotas iekštelpu ģērbtuves - jānodrošina ne vairāk kā 25% piepildījumu. Pakalpojumu sniedzējs nosaka atbildīgo personu, kas organizē šajos noteikumos noteikto epidemioloģisko drošības pasākumu īstenošanu pakalpojuma sniegšanas vietā. Šī persona: atrodas pakalpojuma sniegšanas vietā tā darbības laikā; pēc uzraudzības un kontroles iestādes amatpersonas pieprasījuma sniedz nepieciešamo informāciju par epidemioloģiskās drošības pasākumu īstenošanu pakalpojuma sniegšanas vietā; objektīvi pārbaudāmā veidā identificē un norāda kontroles laikā pakalpojuma sniegšanas vietā esošo apmeklētāju skaitu. Apmeklētājiem redzamās vietās (vismaz pie ieejas un kases) ir izvietota skaidri salasāma publiski pieejama informācija, tai skaitā svešvalodās, par maksimāli pieļaujamo personu skaitu, kas vienlaikus var atrasties pakalpojuma sniegšanas vietā, kā arī augstāk minētās atbildīgās personas kontaktinformācija un policijas palīdzības tiešais tālruņa numurs “110”. |
| 3. | Projekta izstrādē iesaistītās institūcijas un publiskas personas kapitālsabiedrības | Ekonomikas ministrija. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekta tiesiskais regulējums attiecas uz fiziskām personām, tūristu mītnēm un sabiedriskās ēdināšanas pakalpojumu sniedzējiem, pakalpojumu, kas saistīti ar izklaidi un atrakcijām ārtelpās, sniedzējiem, tostarp, izklaides/atrakciju parkiem. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Projekts šo jomu neskar. |
| 2. | Atbildīgā institūcija | Ekonomikas ministrija |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ekonomikas ministrija |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Valsts pārvaldes institucionālā sistēma netiek mainīta. Jaunas iestādes vai jaunas struktūrvienības netiek veidotas, nav paredzēts likvidēt esošās institūcijas, nav paredzēts reorganizēt esošās institūcijas. |
| 3. | Cita informācija | Nav |

Ekonomikas ministrs J.Vitenbergs

Vīza:

Valsts sekretārs E. Valantis

Dace Butāne, 67013009

Dace.Butane@em.gov.lv